पुरानी विचारधारा के लिए झटका है लिपस्टिक...
भास्कर नेटवर्क ‘लिपस्टिक अंडर माय बुर्का’ को सेंसर बोर्ड ने यह कहते हुए बैन किया था कि यह महिला केंद्रित फिल्म है, जो उनकी फैंटसीज को बताती है। बोर्ड के इस फैसले को लेकर बी-टाउन सेलेब्रिटीज ने काफी आपत्ति जताई थी। इस मामले में अब प्रकाश झा ने कहा है, ‘दरअसल, यह फिल्म भारतीय लोगों की पुरानी विचारधारा के लिए झटका है। यह समाज के दमनकारी नियमों को भी तोड़ती है, जो यह कहते हैं कि महिलाएं अपनी कल्पनाओं के बारे में खुलकर बात नहीं कर सकतीं। बोर्ड द्वारा इसे सर्टिफाइड ना करने के फैसले से कुछ फर्क नहीं पड़ता, क्योंकि वे महिलाओं की आजाद सोच का दमन नहीं कर सकते। बता दें, लिपस्टिक... एक छोटे से शहर में रहने वाली चार महिलाओं की कहानी है, जो अपने लिए आजादी की तलाश करने की कोशिश करती हैं।’ प्रकाश झा ने आगे कहा, ‘अलंकृता श्रीवास्तव के निर्देशन में बनी फिल्म यह कई अंतरराष्ट्रीय पुरस्कार जीत चुकी है, अब आगे इसे मियामी, एम्सटरडम, पेरिस और लंदन फिल्म फेस्टिवल्स में दिखाया जाएगा।
prakash jha says
awa_Deva hin_Deva eng_Latn